CELEX: 32019R0885
Language: fi
Date: 2019-02-05 00:00:00
Title: Komission delegoitu asetus (EU) 2019/885, annettu 5 päivänä helmikuuta 2019, Euroopan parlamentin ja neuvoston asetuksen (EU) 2017/2402 täydentämisestä teknisten sääntelystandardien osalta sellaisten tietojen vahvistamiseksi, jotka kolmannen osapuolen on toimitettava toimivaltaisille viranomaisille hakiessaan toimilupaa arvopaperistamisen YLS-vaatimusten noudattamisen tarkastamista varten (ETA:n kannalta merkityksellinen teksti.)

29.5.2019   
               
               
                  FI
               
               
                  Euroopan unionin virallinen lehti
               
               
                  L 142/1
               
            
         KOMISSION DELEGOITU ASETUS (EU) 2019/885,
         annettu 5 päivänä helmikuuta 2019,
         Euroopan parlamentin ja neuvoston asetuksen (EU) 2017/2402 täydentämisestä teknisten sääntelystandardien osalta sellaisten tietojen vahvistamiseksi, jotka kolmannen osapuolen on toimitettava toimivaltaisille viranomaisille hakiessaan toimilupaa arvopaperistamisen YLS-vaatimusten noudattamisen tarkastamista varten
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleisestä arvopaperistamista koskevasta kehyksestä ja erityisestä kehyksestä yksinkertaiselle, läpinäkyvälle ja standardoidulle arvopaperistamiselle sekä direktiivien 2009/65/EY, 2009/138/EY ja 2011/61/EU ja asetusten (EY) N:o 1060/2009 ja (EU) N:o 648/2012 muuttamisesta 12 päivänä joulukuuta 2017 annetun Euroopan parlamentin ja neuvoston asetuksen (EU) 2017/2402 (1) ja erityisesti sen 28 artiklan 4 kohdan,
         sekä katsoo seuraavaa:
         
                     (1)
                  
                  
                     Kun kolmas osapuoli hakee toimilupaa voidakseen harjoittaa toimintaa, jossa se arvioi, noudatetaanko arvopaperistamisessa asetuksen (EU) 2017/2402 19–22 artiklassa tai 23–26 artiklassa vahvistettuja YLS-kriteerejä, sen toimittamien tietojen olisi oltava riittäviä, jotta toimivaltainen viranomainen voi arvioida, missä määrin hakija täyttää asetuksen (EU) 2017/2402 28 artiklan 1 kohdan edellytykset.
                  
               
                     (2)
                  
                  
                     Toimiluvan saanut kolmas osapuoli voi tarjota YLS-arviointipalveluja kaikkialla unionissa. Tästä syystä toimilupahakemuksessa on kattavasti yksilöitävä kyseinen kolmas osapuoli, mahdollinen ryhmä, johon se kuuluu, sekä sen toiminnan laajuus. Tarjottavien YLS-arviointipalvelujen osalta hakemukseen on sisällytettävä tarjottavien palveluiden suunniteltu laajuus sekä niiden maantieteellinen soveltamisala.
                  
               
                     (3)
                  
                  
                     Toimivaltaisen viranomaisen toimiluparesurssien tehokkaan käytön helpottamiseksi jokaiseen lupahakemukseen on liitettävä taulukko, jossa esitetään selkeästi jokainen toimitettu asiakirja ja sen merkitys toimiluvan myöntämisedellytysten täyttymisen kannalta.
                  
               
                     (4)
                  
                  
                     Jotta toimivaltainen viranomainen voisi asetuksen (EU) 2017/2402 28 artiklan 1 kohdan a alakohdan mukaisesti arvioida, ovatko kolmannen osapuolen veloittamat maksut syrjimättömiä sekä riittäviä ja asianmukaisia siten, että ne kattavat YLS-arviointipalvelujen tarjoamisesta aiheutuvat kustannukset, kolmannen osapuolen on tarjottava kattavat tiedot hinnoittelupolitiikastaan, hinnoitteluperusteistaan, maksurakenteistaan ja maksutaulukoistaan.
                  
               
                     (5)
                  
                  
                     Jotta toimivaltainen viranomainen voisi arvioida, voiko kolmas osapuoli varmistaa YLS-arviointiprosessin eheyden ja riippumattomuuden, kyseisen kolmannen osapuolen on annettava tietoa tähän liittyvästä sisäisen valvonnan rakenteesta. Lisäksi jotta toimivaltainen viranomainen voi arvioida, onko YLS:n arviointimenettelyn aikana käytettävien toiminnallisten takeiden laatu riittävän korkea sen varmistamiseksi, että arvioinnin tuloksiin ei voida vaikuttaa aiheettomasti, sekä arvioida, täyttävätkö hallintoelimen jäsenet asetuksen (EU) 2017/2402 28 artiklan 1 kohdan d alakohdan mukaiset vaatimukset, kolmannen osapuolen on toimitettava kattavat tiedot hallintoelimen kokoonpanosta ja kunkin jäsenen pätevyydestä ja hyvämaineisuudesta.
                  
               
                     (6)
                  
                  
                     Kolmannen osapuolen tulojen keskittyminen on ratkaiseva tekijä arvioitaessa sen riippumattomuutta ja eheyttä. Tulojen keskittyminen ei välttämättä liity vain yhteen yritykseen, vaan se voi johtua myös siitä, että tulot kertyvät taloudellisesti sidoksissa olevien yritysten muodostamasta ryhmästä. Tässä yhteydessä taloudellisesti sidoksissa olevina yrityksinä on pidettävä komission asetuksen (EY) N:o 1126/2008 (2) liitteessä olevan kansainvälisen tilinpäätösstandardin 24 (lähipiiriä koskevat tiedot tilinpäätöksessä) kappaleen 9 b kohdassa tarkoitettuja yhteisön osakkuusyrityksiä, jolloin termien ”yhteisö” ja ”raportoiva yhteisö” on katsottava tarkoittavan ”yritystä” tätä asetusta sovellettaessa.
                  
               
                     (7)
                  
                  
                     Arvopaperistamisvälineet ovat monimutkaisia, kehittyviä tuotteita, jotka edellyttävät erityistä asiantuntemusta. Jotta toimivaltainen viranomainen voisi arvioida, onko kolmannella osapuolella riittävät toiminnalliset takeet ja sisäiset prosessit YLS-kriteerien noudattamisen arviointia varten, kolmannen osapuolen on annettava tietoja henkilöstönsä pätevyysvaatimuksia koskevista menettelyistään. Kolmannen osapuolen on myös osoitettava, että sen YLS-arviointimenetelmissä otetaan asianmukaisesti huomioon arvopaperistamisen tyyppi ja että niissä määritellään erilliset menettelyt ja takeet ABCP-liiketoimia ja -ohjelmia ja muita kuin ABCP-liiketoimien arvopaperistamisia varten.
                  
               
                     (8)
                  
                  
                     Ulkoistamisjärjestelyjen ja ulkopuolisten asiantuntijoiden hyödyntäminen voi herättää kysymyksen siitä, ovatko toiminnalliset takeet ja sisäiset prosessit riittävän vankkoja. Hakemuksessa on näin ollen annettava tarkat tiedot tällaisten ulkoistamisjärjestelyjen luonteesta ja laajuudesta ja ulkopuolisten asiantuntijoiden käytöstä sekä siitä, miten kolmas osapuoli hallinnoi näitä järjestelyjä.
                  
               
                     (9)
                  
                  
                     Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen (EAMV) on toimittanut komissiolle.
                  
               
                     (10)
                  
                  
                     EAMV on järjestänyt avoimia julkisia kuulemisia tämän asetuksen perustana olevista teknisten sääntelystandardien luonnoksista, analysoinut niihin liittyviä mahdollisia kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 37 artiklalla perustetulta arvopaperimarkkina-alan osallisryhmältä (3),
                  
               ON HYVÄKSYNYT TÄMÄN ASETUKSEN:
         
            1 artikla
            Kolmannen osapuolen tunnistaminen
            
               1.   Asetuksen (EU) 2017/2402 28 artiklan 4 kohdassa tarkoitetun toimilupahakemuksen on sisällettävä seuraavat tiedot siinä määrin kuin se on aiheellista:
               
                           a)
                        
                        
                           kolmannen osapuolen toiminimi ja oikeudellinen muoto,
                        
                     
                           b)
                        
                        
                           kolmannen osapuolen oikeushenkilötunnus tai, jos sitä ei ole, muu sovellettavan kansallisen lainsäädännön edellyttämä tunnus,
                        
                     
                           c)
                        
                        
                           kolmannen osapuolen virallinen osoite sekä kaikkien sen unionissa sijaitsevien toimistojen osoitteet,
                        
                     
                           d)
                        
                        
                           kolmannen osapuolen verkkosivuston URL-osoite,
                        
                     
                           e)
                        
                        
                           hakemuksen jättöpäivänä voimassa oleva ote asianomaisesta kauppa- tai tuomioistuinrekisteristä tai muu vahvistettu näyttö, jossa vahvistetaan kolmannen osapuolen perustamispaikka ja toimiala,
                        
                     
                           f)
                        
                        
                           kolmannen osapuolen yhtiöjärjestys tai muut lakisääteiset asiakirjat, joista käy ilmi, että kolmannen osapuolen on määrä arvioida, täyttävätkö arvopaperistamiset asetuksen (EU) 2017/2402 (”YLS-kriteerien noudattaminen”) 19–22 artiklassa tai 23–26 artiklassa säädetyt YLS-kriteerit,
                        
                     
                           g)
                        
                        
                           kolmannen osapuolen viimeisimmät vuositilinpäätökset, mukaan lukien yksittäiset ja konsernitilinpäätökset, mikäli saatavilla, ja kyseisiä tilinpäätöksiä koskeva tilintarkastuskertomus, jos kolmannen osapuolen tilinpäätös kuuluu Euroopan parlamentin ja neuvoston direktiivin 2006/43/EY (4) 2 artiklan 1 kohdassa määritellyn lakisääteisen tilintarkastuksen piiriin,
                        
                     
                           h)
                        
                        
                           hakemusasiaa hoitavan yhteyshenkilön nimi, virkanimike, osoite, sähköpostiosoite ja puhelinnumero(t),
                        
                     
                           i)
                        
                        
                           luettelo niistä jäsenvaltioista, joissa kolmas osapuoli aikoo tarjota YLS-kriteerien noudattamista koskevia palveluja,
                        
                     
                           j)
                        
                        
                           luettelo sellaisista arvopaperistamisen tyypeistä, joiden osalta kolmas osapuoli aikoo tarjota YLS-kriteerien noudattamista koskevia palveluja; toisistaan on erotettava muut kuin ABCP-arvopaperistamiset ja ABCP-arvopaperistamiset ja -ohjelmat,
                        
                     
                           k)
                        
                        
                           kuvaus kaikista muista kuin YLS-kriteerien noudattamista koskevista palveluista, joita kolmas osapuoli tarjoaa tai aikoo tarjota,
                        
                     
                           l)
                        
                        
                           luettelo tahoista, joille kolmas osapuoli tarjoaa neuvonta-, tarkastus- tai muita vastaavia palveluja.
                        
                     
            
               2.   Lupahakemukseen on liitettävä seuraavat asiakirjat:
               
                           a)
                        
                        
                           luettelo, joka sisältää kunkin sellaisen henkilön tai yhteisön nimen ja osoitteen, jolla on hallussaan vähintään 10 prosenttia kolmannen osapuolen pääomasta tai vähintään 10 prosenttia sen äänioikeudesta tai omistusosuus, jonka nojalla on mahdollista vaikuttaa merkittävästi kolmanteen osapuoleen, sekä:
                           
                                       i)
                                    
                                    
                                       hallussa olevan pääoman ja äänioikeuden prosenttiosuus sekä tarvittaessa kuvaus järjestelyistä, joiden avulla kyseinen henkilö tai yhteisö voi vaikuttaa merkittävästi kolmannen osapuolen johtoon,
                                    
                                 
                                       ii)
                                    
                                    
                                       a alakohdassa tarkoitettujen henkilöiden ja yhteisöjen liiketoiminnan luonne,
                                    
                                 
                     
                           b)
                        
                        
                           luettelo, joka sisältää kunkin sellaisen yhteisön nimen ja osoitteen, josta a alakohdassa tarkoitettu henkilö tai yhteisö omistaa vähintään 20 prosenttia pääomasta tai äänioikeuksista, sekä kyseisen yhteisön toiminnan kuvauksen,
                        
                     
                           c)
                        
                        
                           liitteessä 1 esitetty taulukko täytettynä.
                        
                     
            
               3.   Jos kolmannella osapuolella on emoyhtiö, 1 kohdassa tarkoitetussa hakemuksessa on ilmoitettava, onko välittömällä emoyhtiöllä tai koko konsernin emoyhtiöllä toimilupa tai onko se rekisteröity tai valvonnan piirissä, ja mikäli näin on, ilmoitettava kaikki siihen liittyvät viitenumerot sekä asianomaisen valvontaviranomaisen nimi.
            
            
               4.   Jos kolmannella osapuolella on tytäryhtiöitä tai sivuliikkeitä, lupahakemuksessa on yksilöitävä näiden tytäryhtiöiden tai sivuliikkeiden nimet ja osoitteet ja kuvailtava kunkin tytäryhtiön tai sivuliikkeen liiketoiminta-alue.
            
            
               5.   Lupahakemukseen on sisällytettävä kaavio, jossa osoitetaan kolmannen osapuolen, sen emoyrityksen ja koko konsernin emoyrityksen, sen tytäryritysten ja sidosyritysten sekä muiden direktiivin 2006/43/EY 2 artiklan 7 kohdassa määriteltyyn ketjuun kuuluvien tai siihen yhteydessä olevien henkilöiden tai yhteisöjen väliset omistusyhteydet.. Kaaviossa on esitettävä yritysten koko nimi, oikeushenkilötunnus tai, jos sitä ei ole saatavilla, muu sovellettavan kansallisen lainsäädännön edellyttämä tunnus, oikeudellinen muoto ja liikeosoite.
            
         
         
            2 artikla
            Hallintoelimen kokoonpano ja kolmannen osapuolen organisaatiorakenne
            
               1.   Edellä 1 artiklassa tarkoitettuun hakemukseen on sisällytettävä kolmannen osapuolen sisäiset johtamisperiaatteet sekä menettelytapasäännöt, jotka koskevat sen hallintoelintä, sen riippumattomia johtajia ja mahdollisten hallintoelinten komiteoita tai alarakenteita..
            
            
               2.   Edellä 1 artiklassa tarkoitetussa hakemuksessa on esitettävä hallintoelimen jäsenet, mukaan lukien riippumattomat johtajat ja mahdolliset hallintoelimessä perustettujen komiteoiden tai muiden alarakenteiden jäsenet. Hakemuksessa on kuvattava jokaisen hallintoelimen jäsenen, mukaan lukien riippumattomien johtajien, asema hallintoelimessä, tälle osoitetut vastuut hallintoelimessä ja kyseisten vastuiden suorittamiseen käytettävä aika.
            
            
               3.   Edellä 1 artiklassa tarkoitettuun hakemukseen on sisällytettävä kaavio, jossa esitetään kolmannen osapuolen organisaatiorakenne ja yksilöidään selkeästi kyseisen kolmannen osapuolen hallintoelimen kunkin jäsenen tehtävät. Jos kolmas osapuoli tarjoaa tai aikoo tarjota muita palveluja kuin YLS-kriteerien noudattamista koskevia palveluja, organisaatiokaaviossa on eriteltävä hallintoelimen jäsenten henkilöllisyys ja vastuu näiden palvelujen osalta.
            
            
               4.   Edellä 1 artiklassa tarkoitetun hakemuksen on sisällettävä seuraavat tiedot kunkin hallintoelimen jäsenen osalta:
               
                           a)
                        
                        
                           kopio kunkin jäsenen ansioluettelosta, mukaan lukien
                           
                                       i)
                                    
                                    
                                       jäsenen asiaankuuluvaa koulutusta koskeva yleiskatsaus,
                                    
                                 
                                       ii)
                                    
                                    
                                       jäsenen täydellinen työhistoria asiaankuuluvine päivämäärineen, toimineen ja toimien kuvauksineen,
                                    
                                 
                                       iii)
                                    
                                    
                                       jäsenen ammattipätevyys, sen hankkimispäivämäärä ja jäsenen mahdollinen jäsenyys ammattialajärjestössä,
                                    
                                 
                     
                           b)
                        
                        
                           tiedot mahdollisista rikostuomioista erityisesti esittämällä virallinen rikosrekisteriote,
                        
                     
                           c)
                        
                        
                           jäsenen allekirjoittama ilmoitus siitä, onko
                           
                                       i)
                                    
                                    
                                       hänelle sääntelyviranomaisen, muun viranomaisen, valtion viraston tai ammattialajärjestön käynnistämässä kurinpitomenettelyssä annettu langettava päätös,
                                    
                                 
                                       ii)
                                    
                                    
                                       tuomioistuin antanut hänelle langettavan päätöksen siviilioikeudellisessa menettelyssä, esimerkiksi epäasianmukaisesta käytöksestä tai petoksesta yrityksen johtamisen yhteydessä,
                                    
                                 
                                       iii)
                                    
                                    
                                       hän kuulunut sellaisen yrityksen hallintoelimeen (ylimpään johtoon tai hallitukseen), jonka rekisteröinnin tai toimiluvan sääntelyviranomainen, muu viranomainen tai valtion virasto on peruuttanut,
                                    
                                 
                                       iv)
                                    
                                    
                                       häneltä evätty oikeus harjoittaa toimintaa, joka edellyttää sääntelyviranomaisen, muun viranomaisen, valtion viraston tai ammattialajärjestön myöntämää rekisteröintiä tai toimilupaa,
                                    
                                 
                                       v)
                                    
                                    
                                       hän ollut mukana sellaisen yrityksen hallintoelimessä, joka asetettiin maksukyvyttömyys- tai likvidaatiomenettelyyn joko sinä aikana, kun kyseinen henkilö kuului yrityksen hallintoelimeen, tai yhden vuoden kuluessa siitä, kun henkilön jäsenyys kyseisessä hallintoelimessä päättyi,
                                    
                                 
                                       vi)
                                    
                                    
                                       hän ollut sellaisen yrityksen hallintoelimen jäsen, jolle sääntelyviranomainen, muu viranomainen, valtion virasto tai ammattialajärjestö on antanut langettavan päätöksen tai määrännyt seuraamuksen,
                                    
                                 
                                       vii)
                                    
                                    
                                       hänet erotettu johto- tai hallintotehtävistä taikka sanottu irti työtehtävistä tai muista tehtävistä yrityksessä virheellisen menettelyn tai väärinkäytöksen vuoksi,
                                    
                                 
                                       viii)
                                    
                                    
                                       sääntelyviranomainen, muu viranomainen, valtion virasto tai ammattialajärjestö määrännyt hänelle sakkoja, pidättänyt hänet tehtäviensä hoidosta, todennut hänet kelvottomaksi hoitamaan tehtäviään tai määrännyt hänelle muun seuraamuksen esimerkiksi liittyen petoksiin tai kavalluksiin,
                                    
                                 
                                       ix)
                                    
                                    
                                       hän sääntelyviranomaisen, muun viranomaisen, valtion viraston tai ammattialajärjestön käynnistämän tutkinnan tai vireillä olevan tuomioistuin-, hallinto-, kurinpito- tai muun menettelyn kohteena, mukaan lukien koskien petosta tai kavallusta,
                                    
                                 
                     
                           d)
                        
                        
                           allekirjoitettu ilmoitus mahdollisista eturistiriidoista, joita jäsenellä voi olla tehtäviensä hoidossa, ja siitä, miten näitä eturistiriitoja hallinnoidaan, mukaan lukien luettelo mahdollisista tehtävistä muissa yrityksissä,
                        
                     
                           e)
                        
                        
                           mikäli ei jo mainittu a alakohdassa, kuvaus jäsenen tietämyksestä ja kokemuksesta, jotka ovat kolmannen osapuolen YLS-kriteerien noudattamista koskevien palveluiden tarjoamisen kannalta merkityksellisiä, ja erityisesti tietämys ja kokemus erityyppisistä arvopaperistamisista tai erityyppisten kohde-etuutena olevien vastuiden arvopaperistamisista.
                        
                     
            
               5.   Edellä 1 artiklassa tarkoitetun hakemuksen on sisällettävä kunkin riippumattoman johtajan osalta seuraavat tiedot:
               
                           a)
                        
                        
                           näyttö johtajan riippumattomuudesta hallintoelimessä,
                        
                     
                           b)
                        
                        
                           ilmoitukset kaikista menneistä tai nykyisistä liikesuhteista, työsuhteista tai muista suhteista, jotka aiheuttavat tai saattavat aiheuttaa mahdollisen eturistiriidan,
                        
                     
                           c)
                        
                        
                           tiedot kaikista sellaisista liike-, perhe- tai muista suhteista kolmannen osapuolen tai sen määräysvaltaisen osakkeenomistajan tai jommankumman hallinnon kanssa, jotka aiheuttavat tai saattavat aiheuttaa eturistiriidan.
                        
                     
         
         
            3 artikla
            Hallinto- ja ohjausjärjestelmä
            Jos kolmas osapuoli noudattaa riippumattomien johtajien nimittämisen ja tehtävien sekä eturistiriitojen hallinnan osalta tiettyjä hallinnointi- ja ohjausjärjestelmää koskevia käytännesääntöjä, 1 artiklassa tarkoitetussa hakemuksessa on eriteltävä kyseiset säännöt ja annettava selvitys kaikista tapauksista, joissa kolmas osapuoli on poikennut kyseisistä säännöistä.
         
         
            4 artikla
            Riippumattomuus ja eturistiriitojen välttäminen
            
               1.   Edellä 1 artiklassa tarkoitetun hakemuksen on sisällettävä yksityiskohtaiset tiedot hakijan sisäisistä valvontajärjestelmistä, jotka koskevat eturistiriitojen hallintaa, mukaan lukien kuvaus säännösten noudattamista valvovasta toiminnosta ja riskinarviointijärjestelyistä kolmannessa osapuolessa.
            
            
               2.   Edellä 1 artiklassa tarkoitetun hakemuksen on sisällettävä tiedot periaatteista ja menettelyistä, jotka koskevat olemassa olevien tai mahdollisten eturistiriitojen ja riippumattomuuteen liittyvien uhkien tunnistamista, hallintaa, poistamista, lieventämistä ja paljastamista kolmannen osapuolen tarjoamissa, YLS-kriteerien noudattamiseen liittyvissä palveluissa.
            
            
               3.   Edellä 1 artiklassa tarkoitetun hakemuksen on sisällettävä kuvaus kaikista muista valvonta- ja muista toimenpiteistä, joita sovelletaan eturistiriitojen asianmukaisen ja oikea-aikaisen tunnistamisen, hallinnan ja julkistamisen varmistamiseksi.
            
            
               4.   Edellä 1 artiklassa tarkoitetun hakemuksen on sisällettävä ajantasainen luettelo mahdollisista tai olemassa olevista eturistiriidoista, jotka kolmas osapuoli on tunnistanut asetuksen (EU) 2017/2402 28 artiklan 1 kohdan f alakohdan mukaisesti, ja sen on sisällettävä
               
                           a)
                        
                        
                           kuvaus kaikista olemassa olevista tai mahdollisista eturistiriidoista, jotka liittyvät kolmanteen osapuoleen, sen osakkeenomistajiin, omistajiin tai jäseniin, hallintoelimen jäseniin, johtajiin, kolmannen osapuolen henkilöstöön tai muihin luonnollisiin henkilöihin, joiden tarjoamat palvelut ovat kolmannen osapuolen käytettävissä tai määräysvallassa,
                        
                     
                           b)
                        
                        
                           kuvaus kaikista olemassa olevista tai mahdollisista eturistiriidoista, jotka johtuvat kolmannen osapuolen olemassa olevista tai suunnitelluista liikesuhteista, mukaan lukien olemassa olevat tai suunnitellut ulkoistamisjärjestelyt tai kolmannen osapuolen muut toiminnot.
                        
                     
            
               5.   Edellä 1 artiklassa tarkoitetussa hakemuksessa on annettava yksityiskohtaiset tiedot periaatteista tai menettelyistä, joilla pyritään varmistamaan, että kolmas osapuoli ei tarjoa minkäänlaisia neuvonta-, tarkastus- tai muita vastaavia palveluja sellaisiin arvopaperistamisiin osallistuville alullepanijoille, järjestäjille tai erillisyhtiöille, joita kyseinen kolmas osapuoli arvioi.
            
            
               6.   Edellä 1 artiklassa tarkoitetussa hakemuksessa on annettava seuraavat tiedot:
               
                           a)
                        
                        
                           tulot, jotka ovat peräisin muista kuin kolmannen osapuolen tarjoamista YLS-palveluista ja jotka on jaoteltu muihin kuin arvopaperistamiseen liittyvistä palveluista saatuihin tuloihin ja arvopaperistamiseen liittyvistä palveluista saatuihin tuloihin hakemuksen jättöpäivää edeltäviltä kolmelta tilikaudelta, tai jos niitä ei ole saatavilla tuolta ajalta, kolmannen osapuolen perustamisesta lähtien,
                        
                     
                           b)
                        
                        
                           YLS-kriteerien noudattamista koskevista palveluista saatavien tulojen ennakoitu osuus verrattuna tulevan kolmen vuoden viiteajanjakson ennakoituihin kokonaistuloihin.
                        
                     
            
               7.   Edellä 1 artiklassa tarkoitettuun hakemukseen on tarvittaessa sisällytettävä seuraavat tiedot tulojen keskittymisestä, joka liittyy yhteen yritykseen tai yritysryhmään:
               
                           a)
                        
                        
                           tiedot sellaisista yrityksistä tai taloudellisesti sidoksissa olevista yritysryhmistä, jotka ovat tuottaneet yli 10 prosenttia kolmannen osapuolen kokonaisliikevaihdosta hakemuksen jättämispäivää edeltäneiden kolmen tilikauden aikana, tai jos tietoja ei ole saatavilla tältä ajalta, kolmannen osapuolen perustamisesta lähtien,
                        
                     
                           b)
                        
                        
                           selvitys siitä, odotetaanko yrityksen tai taloudellisesti sidoksissa olevan yritysryhmän tuottavan vähintään 10 prosenttia tuloista, jotka kolmas osapuoli saa YLS-kriteerien noudattamisen liittyvistä palveluista seuraavien kolmen vuoden aikana.
                        
                     
            
               8.   Tarvittaessa 1 artiklassa tarkoitettuun hakemukseen on sisällytettävä arviointi siitä, miten tulojen keskittyminen, joka liittyy yksittäiseen yritykseen tai 7 kohdassa mainittuun taloudellisesti sidoksissa olevaan yritysryhmään, on yhteensopiva niiden riippumattomuuteen liittyvien periaatteiden ja menettelyjen kanssa, jotka koskevat kolmannen osapuolen tarjoamia, 2 kohdassa tarkoitettuja YLS-kriteerien noudattamispalveluja..
            
         
         
            5 artikla
            Maksurakenne
            
               1.   Edellä 1 artiklassa tarkoitetun hakemuksen on sisällettävä tiedot YLS-kriteerien noudattamista koskevan palveluntarjonnan hinnoittelupolitiikasta, ja siihen on sisällytettävä kaikki seuraavat tiedot:
               
                           a)
                        
                        
                           hinnoittelukriteerit ja maksurakenne tai -taulukko YLS-kriteerien noudattamista koskevia palveluja varten kunkin sellaisen arvopaperistamistyypin osalta, jota koskevia palveluja tarjotaan (erottamalla muut kuin ABCP-arvopaperistamiset ABCP-arvopaperistamisista ja -ohjelmista), mukaan lukien kaikki sisäiset ohjeet tai menettelyt, joilla päätetään, miten hinnoittelukriteerejä käytetään yksittäisten maksujen määrittämisessä tai asettamisessa,
                        
                     
                           b)
                        
                        
                           yksityiskohtaiset tiedot menetelmistä, joita käytetään YLS-kriteerien noudattamista koskevien palvelujen tarjoamisesta aiheutuvien erityiskustannusten kirjaamiseen, mukaan luettuina YLS-kriteerien noudattamista koskevien palvelujen tarjoamiseen liittyvät lisäkustannukset, esimerkiksi matkustus- ja majoituskulut, ja jos kolmas osapuoli aikoo ulkoistaa osia YLS-palvelujen tarjoamisesta, kuvaus siitä, miten ulkoistaminen otetaan huomioon hinnoittelukriteereissä,
                        
                     
                           c)
                        
                        
                           yksityiskohtainen kuvaus menettelyistä, jotka ovat vahvistettu maksujen muuttamista tai maksutaulukoista poikkeamista varten, mukaan lukien mahdolliset kanta-asiakasohjelmat,
                        
                     
                           d)
                        
                        
                           yksityiskohtainen kuvaus kaikista vahvistetuista menettelyistä tai sisäisistä valvontatoimista sen varmistamiseksi ja valvomiseksi, että hinnoittelupolitiikkaa noudatetaan, ja muun muassa sen seuraamiseksi, kuinka yksittäiset maksut kehittyvät ajan mittaan ja kuinka ne kehittyvät sellaisten eri asiakkaiden välillä, joille YLS-kriteerien noudattamista koskevia palveluita tarjotaan,
                        
                     
                           e)
                        
                        
                           yksityiskohtainen kuvaus kaikista kustannusjärjestelmän ja hinnoittelupolitiikan tarkistusta ja päivittämistä koskevista prosesseista,
                        
                     
                           f)
                        
                        
                           yksityiskohtainen kuvaus kaikista menettelyistä ja sisäisistä valvontatoimista, jotka koskevat maksutaulukoiden, sovellettavien yksittäisten maksujen tai kolmannen osapuolen hinnoittelupolitiikkojen muutosten dokumentointia.
                        
                     
            
               2.   Edellä 1 artiklassa tarkoitetussa hakemuksessa on annettava tieto siitä,
               
                           a)
                        
                        
                           onko maksujen määrä vahvistettu ennen YLS-kriteerien noudattamista koskevien palvelujen tarjoamista,
                        
                     
                           b)
                        
                        
                           liittykö ennakkomaksuihin takaisinmaksuvelvollisuutta,
                        
                     
                           c)
                        
                        
                           millä toiminnallisilla takeilla pyritään varmistamaan, että kolmannen osapuolen ja alullepanijan, järjestäjän tai erillisyhtiön väliset sopimukset YLS-kriteerien noudattamista koskevien palvelujen tarjoamisesta eivät sisällä sopimuksen purkamiseen tai rikkomiseen tai noudattamatta jättämiseen liittyvää määräystä, jota sovellettaisiin silloin kun YLS-kriteerien noudattamisen arvioinnin tulos osoittaa arvopaperistamisen olevan YLS-kriteerien vastainen.
                        
                     
         
         
            6 artikla
            Toiminnalliset takeet ja sisäiset prosessit YLS-kriteerien noudattamisen valvomiseksi
            
               1.   Edellä 1 artiklassa tarkoitettuun hakemukseen on sisällyttävä yksityiskohtainen tiivistelmä kaikista periaatteista, menettelyistä ja ohjeistuksista, jotka koskevat valvontamenettelyjä ja toiminnallisia takeita sen varmistamiseksi, että kolmannen osapuolen arvio YLS-kriteerien noudattamisesta on riippumaton ja eheä.
            
            
               2.   Edellä 1 artiklassa tarkoitettuun hakemukseen on sisällytettävä kaikki tiedot, jotka osoittavat, että kolmas osapuoli on vahvistanut toiminnalliset takeet ja sisäiset prosessit, joiden avulla se voi arvioida asianmukaisesti YLS-kriteerien noudattamista, mukaan lukien seuraavat seikat:
               
                           a)
                        
                        
                           henkilöstön määrä kokoaikaiseksi muutettuna, jaoteltuna kolmannen osapuolen sisäisten toimenkuvien mukaan,
                        
                     
                           b)
                        
                        
                           yksityiskohtaiset tiedot kolmannen osapuolen vahvistamista periaatteista ja menettelyistä, jotka koskevat seuraavia:
                           
                                       i)
                                    
                                    
                                       yksittäisten henkilöstön jäsenten riippumattomuus,
                                    
                                 
                                       ii)
                                    
                                    
                                       työsopimusten päättäminen, mukaan lukien toimenpiteet, joilla varmistetaan YLS-arviointimenettelyn riippumattomuus ja eheys työsuhteen päättyessä, mukaan lukien periaatteet ja menettelyt, jotka liittyvät YLS-arviointiin suoraan osallistuvan henkilöstön neuvotteluihin tulevista työsopimuksista muiden yritysten kanssa,
                                    
                                 
                                       iii)
                                    
                                    
                                       YLS-kriteerien noudattamista koskeviin toimiin suoraan osallistuvaa henkilöstöä koskevat pätevyysvaatimukset, eriteltyinä toimenkuvan mukaan,
                                    
                                 
                                       iv)
                                    
                                    
                                       YLS-kriteerien noudattamista koskevaan palveluntarjontaan suoraan osallistuvan henkilöstön koulutusta ja kehittämistä koskevat periaatteet,
                                    
                                 
                                       v)
                                    
                                    
                                       YLS-kriteerien noudattamista koskeviin palveluihin suoraan osallistuvan henkilöstön arviointi- ja palkkiojärjestelmät,
                                    
                                 
                     
                           c)
                        
                        
                           kuvaus mahdollisista toimenpiteistä, jotka kolmas osapuoli on toteuttanut lieventääkseen riskiä siitä, että se on liian riippuvainen yksittäisistä työntekijöistä YLS-kriteerien noudattamista koskevissa palveluissa
                        
                     
                           d)
                        
                        
                           seuraavat tiedot, mikäli kolmas osapuoli on ulkoistanut YLS-arviointeja tai käyttää ulkoisia asiantuntijoita:
                           
                                       i)
                                    
                                    
                                       yksityiskohtaiset tiedot toimien ulkoistamista ja ulkopuolisten asiantuntijoiden osallistumista koskevista periaatteista ja menettelyistä,
                                    
                                 
                                       ii)
                                    
                                    
                                       kolmannen osapuolen tekemiä tai suunnittelemia ulkoistamisjärjestelyjä koskeva kuvaus, johon on liitetty jäljennös kyseisiä ulkoistamisjärjestelyjä koskevista sopimuksista,
                                    
                                 
                                       iii)
                                    
                                    
                                       kuvaus ulkopuolisen asiantuntijan tarjoamista palveluista, mukaan lukien palveluiden laajuus ja ehdot, joiden mukaisesti nämä palvelut on toimitettava,
                                    
                                 
                                       iv)
                                    
                                    
                                       yksityiskohtainen selvitys siitä, miten kolmas osapuoli aikoo tunnistaa, hallinnoida ja valvoa ulkoistamisen aiheuttamia riskejä, ja kuvaus takeista, joilla varmistetaan YLS-arviointimenettelyn riippumattomuus,
                                    
                                 
                     
                           e)
                        
                        
                           kuvaus kaikista toimenpiteistä, joita on toteutettava, jos 2 kohdan b alakohdassa ja 2 kohdan d alakohdan i alakohdassa tarkoitettuja periaatteita tai menettelyjä rikotaan,
                        
                     
                           f)
                        
                        
                           kuvaus kaikista periaatteista, joiden mukaan toimivaltaiselle viranomaiselle on ilmoitettava 2 kohdan b alakohdassa ja 2 kohdan d alakohdan i alakohdassa tarkoitettujen periaatteiden tai menettelyjen olennaisesta rikkomisesta tai muista seikoista, tapahtumista tai olosuhteista, jotka todennäköisesti merkitsevät kolmannen osapuolen toimiluvan ehtojen rikkomista,
                        
                     
                           g)
                        
                        
                           kuvaus kaikista järjestelyistä, joilla varmistetaan, että asianomaiset henkilöt ovat tietoisia 2 kohdan b alakohdassa ja 2 kohdan d alakohdan i alakohdassa tarkoitetuista periaatteista ja menettelyistä, sekä kuvaus kaikista järjestelyistä, jotka koskevat näiden periaatteiden ja menettelyjen valvontaa, tarkistamista ja päivittämistä.
                        
                     
            
               3.   Edellä 1 artiklassa tarkoitettuun hakemukseen on sisällytettävä seuraavat tiedot jokaisesta arvopaperistamistyypistä, jonka osalta kolmas osapuoli aikoo tarjota YLS-kriteerien noudattamista koskevia palveluja:
               
                           a)
                        
                        
                           kuvaus sovellettavasta YLS-arviointimenetelmästä, mukaan lukien kaikki arvioinnin laadunvarmistusta koskevat menettelyt ja menetelmät,
                        
                     
                           b)
                        
                        
                           YLS-tarkastuskertomuksen malli, joka toimitetaan alullepanijalle, järjestäjälle tai erillisyhtiölle.
                        
                     
         
         
            7 artikla
            Hakemuksen muoto
            
               1.   Kolmannen osapuolen on annettava oma viitenumero jokaiselle asiakirjalle, jonka se toimittaa toimivaltaiselle viranomaiselle osana hakemustaan.
            
            
               2.   Kolmannen osapuolen on sisällytettävä hakemukseensa perusteltu selitys kaikista tämän asetuksen vaatimuksista, joita se ei pidä sovellettavina.
            
            
               3.   Edellä 1 artiklassa tarkoitettuun hakemukseen on liitettävä kolmannen osapuolen ylimmän hallintoelimen jäsenen allekirjoittama kirje, jossa vahvistetaan, että
               
                           a)
                        
                        
                           toimitetut tiedot ovat hakijan parhaan tietämyksen mukaan tarkat ja täydelliset hakemuksen jättöpäivänä,
                        
                     
                           b)
                        
                        
                           hakija ei ole direktiivin 2002/87/EY (5) 2 artiklan 4 kohdassa määritelty säännelty yhteisö eikä asetuksen (EY) N:o 1060/2009 (6) 3 artiklan 1 kohdan b alakohdassa määritelty luottoluokituslaitos.
                        
                     
         
         
            8 artikla
            Voimaantulo
            Tämä asetus tulee voimaan 20 päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 347, 28.12.2017, s. 35.
         
            (2)  Komission asetus (EY) N:o 1126/2008, annettu 3 päivänä marraskuuta 2008, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti (EUVL L 320, 29.11.2008, s. 1).
         
            (3)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
         
            (4)  Euroopan parlamentin ja neuvoston direktiivi 2006/43/EY, annettu 17 päivänä toukokuuta 2006, tilinpäätösten ja konsolidoitujen tilinpäätösten lakisääteisestä tilintarkastuksesta, direktiivien 78/660/ETY ja 83/349/ETY muuttamisesta sekä neuvoston direktiivin 84/253/ETY kumoamisesta (EUVL L 157, 9.6.2006, s. 87).
         
            (5)  Euroopan parlamentin ja neuvoston direktiivi 2002/87/EY, annettu 16 päivänä joulukuuta 2002, finanssiryhmittymään kuuluvien luottolaitosten, vakuutusyritysten ja sijoituspalveluyritysten lisävalvonnasta sekä neuvoston direktiivien 73/239/ETY, 79/267/ETY, 92/49/ETY, 92/96/ETY, 93/6/ETY ja 93/22/ETY ja Euroopan parlamentin ja neuvoston direktiivien 98/78/EY ja 2000/12/EY muuttamisesta (EUVL L 35, 11.2.2003, s. 1).
         
            (6)  Euroopan parlamentin ja neuvoston asetus (EY) N:o 1060/2009, annettu 16 päivänä syyskuuta 2009, luottoluokituslaitoksista (EUVL L 302, 17.11.2009, s. 1).
      
      
         
            LIITE
            Asiakirjaviitteet
            
                        Asianomainen artikla tässä asetuksessa
                     
                     
                        Asiakirjan yksilöllinen viitenumero
                     
                     
                        Asiakirjan nimi
                     
                     
                        Asiakirjan luku, jakso tai sivu, josta/jolta tieto löytyy, tai syy siihen, miksi tietoa ei anneta